துவக்கம் முதல் இரு அணிகளும் சிறப்பாக விளையாடி ஒருவரை ஒருவர் கோல் அடிக்க விடாமல் செய்தனர். இரண்டாவது பாதியில் உருகுவே பல வாய்ப்புகளை உருவாக்கி கோல் அடிக்க முயற்சி செய்தது. அந்த அணியின் நட்சத்திர வீரர் எடின்சன் கவானி, ப்ரீகிக் வாய்ப்பை அடிக்க, அது கோல் போஸ்ட்டில் பட்டு எகிறியது. சாலா இல்லாமல் எகிப்து அணியால் கோல் வாய்ப்புகளை உருவாக்க முடியவில்லை. எகிப்து கோல் கீப்பர், எல் ஷெனவி, அசத்தலாக விளையாடி சுவாரஸ் மற்றும் கவானி அடித்த ஷாட்களை 3 முறை அருமையாக தடுத்தார். ஆனால், ஆட்டம் முடியும் 90வது நிமிடத்தில், கார்னர் கிக் வாய்ப்பை பயன்படுத்தி, உருகுவேயின் ரவுல் ஹிமினெஸ் தலையால் முட்டி கோல் அடித்தார்.